armvectores/hy_wikipedia_2023 huggingface dataset:
Փարիզյան գաղտնիքներ

«Փարիզյան գաղտնիքներ» (ֆր.՝ Les Mystères de Paris), 19-րդ դարի ամենահայտնի վեպերից ։ Հեղինակը Էժեն Սյուն է։ Վեպը տպվել է Journal des débats  ամսագրի 90 համարներում՝ 1842 թվականի հունիսի 19-ից մինչև 1943 թվականի հոկտեմբերի 15-ը։ Չնայած հսկայական ծավալին (1000-ից ավելի էջ )՝թարգմանվել է բոլոր եվրոպական լեզուներով։
Ֆելիետոնային-վեպը (առաջիններից մեկը Ֆրանսիայում) ակնթարթային և հսկայական հաջողություն է ունեցել, որը թույլ տվեց Journal des debats-ին մեծացնել տպաքանակը և դառնալ ֆրանսիական մամուլի առաջատարներից մեկը։ Սոցիալական տարբեր շերտերից հարյուր հազարավոր ֆրանսիացիներ անհամբեր սպասել են թերթի նոր համարին։ Հրատարակության գլխավոր գրասենյակի դիմաց հերթեր են գոյացել նրանց, ովքեր ցանկացել են իմանալ, թե ինչ եղավ հետո։ Անգրագետներն այցելել են ակումբներ, որտեղ նրանց համար բարձրաձայն ընթերցել են վեպի նոր թողարկումը։ Շատ անգրագետներ վեպը կարդալու համար գրագիտություն են սովորել։


== Սյուժե ==
Մի օր Փարիզում հանցագործ աշխարհի «Տհաճ միջավայրում» իր շարժ ու ձևով, խոսակցական լեզվով աչքի էր ընկնում ազնիվ և ուժեղ Ռոդոլֆը։ Ներկայացնելով իրեն և որպես աշխատող, և որպես առևտրական, Ռոդոլֆն օգնում էր «թշվառներին» և անօթևաններին, կախված դրությունից։
Ոչ ոք չէր կասկածում, որ Ռոդոլֆն իրականում Գերոլշտայնյան դքսության ժառանգորդն է և եկել է Փարիզ, որպես ծպտյալ փնտրելու իր դստերը։
Հաջորդ միապետին միանգամից պերզ է դառնում, որ շատ չարագործ գաղտնիքներ տանում են նոտար Ֆերրանույի մոտ, ով սուրբ է ձևանում բայց, իրականում գործում է մեղքեր։ Նրան հաջողվում է փրկել Ֆերրենայից և հասարակած տնից հանել երիտասարդ Պևունյուին, ով էլ պարզվում է որ իր աղջիկն է։
Թագաժառանգ Ռոդոլֆը պատվով դիմանում է տասնյակ մելոդրամատիկ իրավիճակների։ Մեկ ագնամ չէ որ նրա կյանքը փրկվել է, դատապարտվեց 15 տարվա ազատազրկման՝ սպանության համար, բայց պահպանեց հարգանքն ու պատիվը։ Արքայազնի որոնումները տանում են իր հին կնոջ՝ Սառայի մոտ։
Վեպի վերջում Ռոդոլֆն ամուսնանում է Մարկիզե դը Արվիլի հետ և վերադառնում է Փարիզից հայրենիք։ Նախկինում Պևունյան, այժմ արքայադուստր Ամելիան որոշում է իր կյանքը նվիրել բարեգործությանը և դառնում վանքի մայրապետ։

Փարիզի մարդիկ
		
		
		
		
		
		
		
		
		
		
		
		
		
		
		
		
		
		
		
		
		
		
		
		
		
		
		
		
		
		


== Ծանոթագրություններ ==
Ֆրֆռիկ

Ֆրֆռիկ, գյուղ Արևմտյան Հայաստանում, Էրզրումի վիլայեթի Խնուսի գավառակում: Գտնվում էր Խնուս քաղաքից 16 կմ հարավ, Խամուր լեռնագագաթի հյուսիսային կողմում, Մուշ-Խնուս ճանապարհի աջ եզրին:


== Բնակչություն ==
XX դարի սկզբին ուներ 14 տուն բնակիչ:


== Աղբյուրներ ==
«Հայաստանի և հարակից շրջանների տեղանունների բառարան» (5 հատորով), 1986-2001 թթ., Երևանի Համալսարանի հրատարակչություն
Արեւմտահայաստանի եւ Արեւմտահայութեան Հարցերու Ուսումնասիրութեան Կեդրոն


== Տես նաև ==
Էրզրումի նահանգի հայաբնակ բնակավայրեր


== Ծանոթագրություններ ==
Բուրունովկա

Բուրունովկա (ռուս.՝ Буруновка, բաշկիրերեն՝ Борон), գյուղ Ռուսաստանի Բաշկորտոստան հանրապետության Գաֆուրիյսկի շրջանի կազմում։
Բնակչությունը 2009 թվականին գրանցված տվյալներով կազմում էր 283 մարդ։


== Ծանոթագրություններ ==


== Արտաքին հղումներ ==
Ռուսաստանի ժամային գոտիները, worldtimezone.com կայքում (անգլ.)
Վալդաստիկո

Վալդաստիկո  (իտալերեն՝ Valdastico), կոմունա Իտալիայում։ Գտնվում է Վենետո մարզում՝ Վիչենցա գավառում։
Բնակչությունը կազմում է 1480 մարդ (2008), բնակչության խտություն՝ 64 մարդ/կմ²։ Զբաղեցնում է 23 կմ² մակերես։ Փոստային ինդեքս 36040։ Հեռախոսային կոդ՝ 0445։


== Ժողովրդագրություն ==
Բնակչության թվաքանակի փոփոխությունները.


== Համայնքի վարչակազմ ==
Հեռախոս՝ 0445 745003
Էլեկտրոնային փոստ՝ uffsegreteria@comune.valdastico.vi.it
Պաշտոնական կայք՝ http://www.comune.valdastico.vi.it/


== Արտաքին հղումներ ==
Պաշտոնական կայք (իտալ.)
Ազգային ինստիտուտի վիճակագրություն (անգլ.)
http://www.istat.it/english/ Archived 2009-12-07 at the Wayback Machine.


== Ծանոթագրություններ ==
Դենի Աբս

Դենի Աբս (անգլ.՝ Dannie Abse, սեպտեմբերի 22, 1923(1923-09-22), Քարդիֆ, Ուելս, Միացյալ Թագավորություն - սեպտեմբերի 28, 2014(2014-09-28), Լոնդոն, Մեծ Լոնդոն), ուելսցի բրիտանացի բանաստեղծ, արձակագիր, դրամատուրգ։ 20-րդ դարի Ուելսի առաջատար գրողներից մեկն է, որի ստեղծագործության մեջ, ըստ Բրիտանական պոեզիայի հիմնադրամի, նկատվում է Ֆիլիպ Լարկինի, Դիլան Թոմասի ազդեցությունը, ինչպես նաև` Էդվարդ Թոմասի ռազմական թեման։ Բրիտանական կայսրության շքանշանի կոմանդոր (2012 թվական)։


== Կենսագրություն ==
Դենի Աբսը ծնվել է Քարդիֆում (Ուելս), Հարավային Ուելսի մի շարք կինոթատրոնների սեփականատեր Ռուդոլֆ Աբսի ընտանիքում։ Դենիսը քաղաքական գործիչ Լեո Աբսի և մասնագիտական շրջանակներում հայտնի հոգեվերլուծաբան Ուիլֆրեդ Աբսի կրտսեր եղբայրն է։ Նա սկսել է բժշկություն սովորել Ուելսի քոլեջում, իսկ ավելի ուշ՝ Քինգսի քոլեջում (Լոնդոն)։ Վաղ մանկությունից նա «Կարդիֆ Սիթի» ֆուտբոլային ակումբի կրքոտ երկրպագու էր, ինչը հետագայում արտացոլվել է նրա գրական գործունեության մեջ. ինքն ակտիվորեն զբաղվել է սպորտով։ Երկար ժամանակ, ավելի քան 30 տարի, բանաստեղծության ստեղծումը համատեղել է բժշկական պրակտիկայի հետ։ Նրա առաջին հրատարակությունը՝ «Ամեն կանաչ բանից հետո» ( After Every Green Thing), լույս է տեսել 1949 թվականին։ 1954 թվականին լույս է տեսել նրա ինքնակենսագրական՝ «Ash on a Young Man Sleeve» աշխատանքը։ 1983 թվականից Աբսը հանդիսանում է Թագավորական գրական հասարակության անդամ։
«Collected Poems 1948-1976» նախաբանում Աբսը նշել է, որ նրա բանաստեղծություններն ավելի ու ավելի շատ «հիմնված են իրական փորձի վրա»` և՛ ներքին, և՛ մասնագիտական, և դրանցից շատերը ցույց են տալիս հրեական և ուելսական թեմաների և ավանդույթների հաշտեցումը։
Բանաստեղծը ստացել է բազմաթիվ գրական մրցանակներ և կրթաթոշակներ։ 1971 և 1987 թվականներին նրան շնորհվել են Ուելսի գեղարվեստի մրցանակներ։ 1989 թվականին ստացել է Ուելսի համալսարանի պատվավոր դոկտորի կոչում։
Աբսը մի քանի տասնամյակ ապրել է Լոնդոնի հյուսիս-արևմուտքում, հիմնականում` Համբսթոդում։
2005 թվականին ավտովթարի արդյունքում նրա կինը` Ջոանը, մահացել է, իսկ Դեննին վիրավորվել է` կոտրելով կողոսկրը։ Երկու տարի անց նա հուշեր է հրատարակել իր կնոջ մասին, որը դարձել է Ուելսի տարվա գիրքը։ 2009 թվականին Աբսը հրապարակում է իր հավաքած գործերը։ Նույն թվականին նա ստացել է Ուիլֆրեդ Օուեն պոեզիայի մրցանակ։ 2012 թվականին Եղիսաբեթ IIն Աբսին շնորհել է Բրիտանական կայսրության շքանշանի կոմանդորի կոչում` բանաստեղծության և գրականության մեջ իր վաստակի համար։
Դենի Աբսը մահացել է 2014 թվականի սեպտեմբերի 28-ին, 91 տարեկան հասակում։ Աբսի մահախոսականում The Daily Telegraphը գրել է..


== Ծանոթագրություններ ==


== Արտաքին հղումներ ==
Библиография Д. Абса на сайте Британского совета (անգլ.)
Ավատար. Ջրի ուղին

Անվան այլ կիրառումների համար տե՛ս՝ Ավատար (այլ կիրառումներ)«Ավատար. Ջրի ուղին» (անգլ.՝ Avatar: The Way of Water), ռեժիսոր և սցենարիստ Ջեյմս Քեմերոնի ամերիկյան գիտաֆանտաստիկ ֆիլմը, որը ստեղծվել է 20th Century Studios ընկերության կողմից։ 2009 թվականի «Ավատար» ֆիլմի շարունակությունը։ Առաջին մասի դերասանական կազմի գրեթե բոլոր անդամները վերադարձել են իրենց դերերին, այդ թվում՝ Սեմ Ուորթինգթոնը, Զոի Սալդանան, Սթիվեն Լանգը, Ջովանի Ռիբիզին, Ջոել Դևիդ Մուրը, Դիլիպ Ռաոն, Սի Սի Էյչ Փաունդերը և Մեթ Ջերալդը, իսկ Սիգուրնի Ուիվերը կկատարի մեկ այլ դեր։ «Ավատար. Ջրի ուղին» ֆիլմի պրեմիերան կայացել է 2022 թվականի դեկտեմբերի 6-ին Լոնդոնում, իսկ ԱՄՆ-ում՝ 2022 թվականի դեկտեմբերի 16-ին։
Համաշխարհային վարձույթում ֆիլմն արդեն հավաքել է ավելի քան 1,5 միլիարդ դոլար՝ դառնալով 2022 թվականի ամենաբարձր եկամուտ ունեցող ֆիլմը։ Ֆիլմը նաև ընդգրկվել է կինեմատոգրաֆի ողջ պատմության մեջ ամենաշատ եկամուտ ունեցող 15 ֆիլմերի ցանկում։


== Սյուժե ==
Ֆիլմի գործողությունը տեղի են ունենում Պանդորայում, Օմատիկայա անտառային կլանի հետ մեկտեղ սյուժեում զգալի դեր է խաղում Մետկայինի կլանը, որը բնակվում է ծովային առագաստանավի վրա։ Ռեժիսորի խոսքերով՝ սիքվելի զգալի մասը տեղի են ունենալու ջրի տակ՝ Պանդորայի օվկիանոսում։
Հայտնի է, որ ֆիլմի երկրորդ մասում կվերադառնա Գրեյս Օգուստինը, ում մարմնավորելու է Սիգուրնի Ուիվերը։ Չնայած նրան, որ նա մահացել է առաջին մասում, նրա հոգին պահպանվել է «Հոգիների Ծառում», և նա ունի նոր ավատար։ Ֆիլմի գլխավոր հակառակորդ է մնալու գնդապետ Մայլս Քուարիչ, չնայած նրան, որ նա սպանվել է առաջին ֆիլմի վերջում, սակայն նրա «հարության» մանրամասները չեն բացահայտվելու։ Նոր կերպարների թվում կհայտնվեն Նա'Վի դեռահասները, ներառյալ երկու որդիները և դուստր Ջեյքը, Նեյթիրին, Մետկայինի կլանի մի քանի որսորդները, ինչպես նաև մի երիտասարդ հողագործ։


== Դերերում ==
Դեռևս 2009 թվականի նոյեմբերի վերջին, մինչև առաջին «Ավատարի» թողարկումը, հայտնի էր դարձել, որ Սեմ Ուորթինգտոնը պայմանագիր է ստորագրել այդ կինոնկարի երկու շարունակությունների նկարահանումներին իր մասնակցության համար։
2010 թվականի փետրվարին Սիգուրնի Ուիվերը, մասնակցելով Le Grand Journal ֆրանսիական հեռուստահաղորդմանը, հայտարարել էր, որ Քեմերոնը մտադիր է իր կերպարին սիքվել ընդգրկել, չնայած այն բանին, որ նրա հերոսուհին՝ դոկտոր Գրեյս Օգուստինը, մահանում է նախորդ ֆիլմում։ Լրագրողի հարցին, թե ինչպես է դա հնարավոր, Ուիվերը բացատրել է, որ Օգուստինը մահից հետո «ծառի մեջ» է, և ռեժիսորն ունի գաղափարներ, թե ինչպես կարելի է «ընտանիքը միասին» միավորել։


== Ծանոթագրություններ ==


== Արտաքին հղումներ ==
«Ավատար 2» նկարահանումներն ավարտվել են(չաշխատող հղում)
Լահո (գյուղ, Վեռիոռա շրջան)

Անվան այլ կիրառումների համար տե՛ս՝ ԼահոԼահո (էստ․՝ Laho), գյուղ Էստոնիայի Պիլվամաա նահանգի Վեռիոռա շրջանում։
2011 թվականի տվյալներով գյուղում բնակվում էր 21 մարդ։


== Տես նաև ==
Էստոնիայի վարչական բաժանում


== Ծանոթագրություններ ==


== Արտաքին հղումներ ==
Էստոնիայի բնակավայրերի անվանումները (հետխորհրդային շրջանի անվանափոխումներից հետո), http://www.eki.ee կայքում։ (անգլ.) և (էստոներեն)
Էստոնիայի բնակչության վիճակագրությունը; «Էստոնիայի վիճակագրություն» պետական գործակալության կայքում։ (էստոներեն)
ՈՒԵՖԱ Սուպեր գավաթ 2018

ՈՒԵՖԱ Սուպեր գավաթ 2018՝ ՈՒԵՖԱ Սուպեր գավաթի 43-րդ մրցաշրջան, որն ամեն տարի անցկացվող հանդիպում է, կազմակերպված ՈՒԵՖԱ-ի կողմից և մրցում են Եվրոպայի ակումբային երկու հիմնական մրցույթների` ՈՒԵՖԱ Չեմպիոնների Լիգայի և ՈՒԵՖԱ Եվրոպայի Լիգայի հաղթողների միջև։ Հանդիպումը տեղի ունեցավ երկու իսպանական ակումբների` ՈՒԵՖԱ Չեմպիոնների Լիգա 2017-2018 թթ.-ի հաղթող Ռեալ Մադրիդի, որը նաև մրցաշարի գործող չեմպիոնն էր և ՈՒԵՖԱ Եվրոպայի Լիգա 2017-2018 թթ.-ի հաղթող Ատլետիկո Մադրիդի միջև։ Հանդիպումը տեղի ունեցավ Էստոնիայի Տալլին քաղաքի Ա. Լե Քոք Արենայում 2018 թվականի օգոստոսի 15-ին և առաջին Եվրոպական ակումբային եզրափակիչն էր, որը տեղի ունեցավ Էստոնիայում։
2018 թվականի մարտին ՈՒԵՖԱ-ն հայտարարեց, որ չորրորդ փոխարինումը կթույլատրվի ավելացված ժամանակում և պահեստայինների թիվը կավելանա 7-ից 12-ի։ Հանդիպումը ԿԵԱԺ 20:45-ի փոխարեն կսկսվի ԿԵԱԺ 21:00-ին:
Ատլետիկո Մադրիդը հաղթեց 4-2 հաշվով և երրորդ անգամ նվաճեց ՈՒԵՖԱ Սուպեր գավաթը։


== Ակումբներ ==
Սա հինգերորդ իսպանական Սուպերգավաթն էր և չորրորդը վերջին հինգ տարվա ընթացքում։ Սա նաև առաջին Սուպերգավաթն էր, որը խաղարկվում էր միևնույն քաղաքի ակումբների միջև։ Իսպանական ակումբները նվաճել էին Սուպեր գավաթը ինն անգամ վերջին 10 տարում, և այս Սուպերգավաթը երաշխավորում էր, որ իսպանական ակումբները կնվաճեն գավաթը հինգերորդ անգամ անընդմեջ։
Ռեալ Մադրիդը հավակնում էր նվաճել իր հինգերորդ Սուպեր գավաթը և հավասարվեր այս գավաթը ամենաշատը, հինգա անգամ նվաճած Բարսելոնային և Միլանին, նաև հաղթելով նախորդ երկու Սուպեր գավաթներում հնարավորություն ունեին առաջին անգամ դառնալու սուպերգավաթակիր երրորդ անգամ անընդմեջ։ Մյուս կողմից Ատլետիկոն հաղթել էր նախորդ երկու Սուպերգավաթներում, այսինքն նվաճել էր բոլոր գավաթները որում մասնակցել էր և կդառնար առաջին ակումբը, որը նվաճում է իր մասնակցած երեք Սուպերգավաթների խաղարկությունում։
Սա տասներորդ Մադրիդյան դերբին էր Եվրոպական մրցություններում և նախորդ բոլոր ինը հանդիպումները կայացել էին Եվրոպական գավաթ/ՈՒԵՖԱ Չեմիպոնների Լիգայում։ Ռեալ Մադրիդը ուներ առավելություն 5 հաղթանակով, 2 ոչ ոքի և 2 պարտություն և երբեք դուրս չի մնացել Ատլետիկոյի դեմ մրցապայքարում։


== Ծանոթագրություններ ==
Արևելյան նահանգ (Ռուանդա)

Արևելյան նահանգ, նահանգ Ռուանդայի արևելքում։ Այն Ռուանդայի 5 նահանգներից է և ներառում է 7 շրջան։ Տարածքը կազմում է 9,813 քառ. կմ, իսկ բնակչությունը 2,600,812 մարդ՝ 2012 թ.-ի օգոստոսի տվյալներով։ Մայրաքաղաքը Ռվամագանա քաղաքն է՝ 53,536 բնակչությամբ։


== Շրջանները ==
Նիագատարե շրջան
Գացիբո շրջան
Բուգեսերա շրջան
Կայոնզա շրջան
Նգոմա շրջան
Կիրեհե շրջան
Ռվամագանա շրջան
Լաանե (գյուղ, Պադիսե շրջան)

Անվան այլ կիրառումների համար տե՛ս՝ ԼաանեԼաանե (էստ․՝ Laane), գյուղ Էստոնիայի Հարյումաա նահանգի Պադիսե շրջանում։
2011 թվականի տվյալներով գյուղում բնակվում էր 15 մարդ։


== Տես նաև ==
Էստոնիայի վարչական բաժանում


== Ծանոթագրություններ ==


== Արտաքին հղումներ ==
Էստոնիայի բնակավայրերի անվանումները (հետխորհրդային շրջանի անվանափոխումներից հետո), http://www.eki.ee կայքում։ (անգլ.) և (էստոներեն)
Էստոնիայի բնակչության վիճակագրությունը; «Էստոնիայի վիճակագրություն» պետական գործակալության կայքում։ (էստոներեն)
Էօզերլի

Էօզերլի, գյուղ Արևմտյան Հայաստանում, Կիլիկիայի Ադանայի նահանգում։
Բնակչության մասին տվյալներ չեն պահպանվել։ Նրանք բռնությամբ տեղահանվել են 1915 թվականին Մեծ եղեռնի ժամանակ։ Նրանց մեծ մասը զոհվել է աքսորի ճանապարհին։


== Աղբյուրներ ==
«Հայաստանի և հարակից շրջանների տեղանունների բառարան» (5 հատորով), 1986-2001 թթ., Երևանի Համալսարանի հրատարակչություն
Արեւմտահայաստանի եւ Արեւմտահայութեան Հարցերու Ուսումնասիրութեան Կեդրոն


== Տես նաև ==
Կիլիկիայի հայաբնակ բնակավայրեր


== Ծանոթագրություններ ==
(740) Կանտաբիա

(740) Կանտաբիա (անգլ.՝ Cantabia), աստերոիդ աստերոիդների հիմնական գոտում։ Հայտնաբերվել է 1913 թվականի փետրվարի 10-ին Ջոել Մետկալֆի կողմից Վինչեստերում։
Միջին հեռավորությունը Արեգակից կազմում է 3,050321 ա. մ., առավելագույնը մոտենում է 2,7048 ա. մ. հեռավորության վրա և հեռանում 3,3958 ա. մ.։ Արեգակի շուրջ մեկ ամբողջական պտույտ է կատարում 1945,88 երկրային օրվա ընթացքում, իր ուղեծրով շարժվելով միջինում 0,185006 աստիճան/օր արագությամբ։ Աստերոիդի ուղեծրի և խավարածրի հարթությունները իրար հետ կազմում են 10,83° անկյուն։
Ըստ Տոլենի սպեկտրալ դասակարգման պատկանում է C դասին։


== Տես նաև ==
Աստերոիդների ցանկ
Աստերոիդների սպեկտրալ դասեր
Աստերոիդների ընտանիքներ
Աստերոիդների խմբեր


== Ծանոթագրություններ ==


== Արտաքին հղումներ ==
Շմադել Լուց (2003)։ Փոքր մոլորակների անունների բառարան (5-րդ վերանայված և ընդլայնված հրատարակություն ed.)։ Գերմանիա: Սփրինգեր։ ISBN 978-3-540-00238-3  (անգլ.)
(740) Կանտաբիա աստերոիդը Փոքր մոլորակների կենտրոնի կայքում (ուղեծրի տվյալները և դիտարկումները) (անգլ.)
Գորայմովկա

Գորայմովկա (ուկրաիներեն՝ Гораймівка), գյուղ Ուկրաինայի Վոլինի մարզի Մանևիչի շրջանում։ Հիմնադրվել է 1583 թվականին։
2001 թվականի տվյալներով Գորայմովկա գյուղում բնակվում էր 1 293 մարդ։ Բնակավայրը զբաղեցնում է 1,39 կմ² տարածք։ Բնակչության խտությունը կազմում էր 930,22 մարդ/կմ²։


== Ծանոթագրություններ ==


== Արտաքին հղումներ ==
Բնակավայրերի ամբողջական ցանկը Ուկրաինայի Գերագույն Ռադայի կայքում, www.rada.gov.ua (ուկր.)
2001 թվականի Ուկրաինայի համապետական մարդահամարի արդյունքները, ukrcensus.gov.ua (ուկր.)
Ուկրաինայի բնակավայրերի արբանյակային լուսանկարներ և քարտեզներ, maps.vlasenko.net (ուկր.)
Վիլայաթ Էյվազով

Վիլայաթ Սուլեյման օղլու Էյվազով (հունիսի 28, 1968(1968-06-28), Ապրակունիս, Ջուղայի շրջան, Նախիջևանի Ինքնավար Խորհրդային Սոցիալիստական Հանրապետություն, Ադրբեջանական ԽՍՀ, ԽՍՀՄ), ադրբեջանցի պետական և քաղաքական գործիչ, Ադրբեջանի ներքին գործերի նախարար (2019 թվականի հունիսի 20-ից), գեներալ-գնդապետ։


== Կենսագրություն ==
Վիլայաթ Սուլեյման օղլու Էյվազովը ծնվել է 1968 թվականին Ջուղայի շրջանի Աբրագունուս գյուղում։ 2000 թվականին գերազանցությամբ ավարտել է Ադրբջանի Հանրապետության ՆԳՆ ոստիկանական ակադեմիան։
Արագացված ծառայություն է անցել Ադրբեջանի զինված ուժերում։ 1994 թվականի նոյեմբերից ծառայում է ներքին գործերի մարմիններում։ Իր ծառայությունը սկսել է որպես քրեական հետախուզության ոստիկան հետագայում դարձել է Ադրբեջանի ՆԳՆ Քրեական հետախուզության գլխավոր վարչության պետի տեղակալ։
2001-2005 թվականներին աշխատել է Կազմակերպված հանցավորության դեմ պայքարի վարչությունում որպես պետի տեղակալ, այնուհետև վարչության պետ։
Ադրբեջանի Նախագահի №753 կարգադրությամբ 2005 թվականի ապրիլի 14-ին նշանակվել է Ադրբեջանի Ներքին գործերի նախարարի տեղակալ։
2019 թվականի հունիսի 20-ին Ադրբեջանի նախագահի հրամանագրով նա ազատվել է զբաղեցրած պաշտոնից, սակայն մեկ այլ հրամանագրով նշանակվել է Ադրբեջանի Ներքին գործերի նախարար։


== Նվաճումներ ==
Պարգևատրվել է հանցավորության դեմ պայքար ծավալելու, սահմանադրության պահպանման և պետական համակարգի անվտանգության ապահովման համար տարբեր շքանշաններով։
2004 թվականին Ադրբեջանի նախագահի հրամանագրով նրան շնորհվել է ոստիկանության գեներալ-մայորի, 2006 թվականին գեներալ-լեյտենանտի, իսկ 2019 թվականի հունիսի 21-ին գեներալ-գնդապետի կոչումներ։


== Անձնական կյանք ==
Ամուսնացած է ունի երեք երեխա։ Ունի եղբայր, իսկ քույրը մահացել է 2019 թվականի հոկտեմբերին։


== Տես նաև ==
Ադրբեջանի Ներքին գործերի նախարարություն


== Ծանոթագրություններ ==
Իլիաշ (այլ կիրառումներ)

Իլիաշ կարող է վերաբերվել.

Իլիաշ, քաղաք Բոսնիա և Հերցեգովինայի Բոսնիա և Հերցեգովինայի Դաշնություն վարչական կազմավորման համանուն համայնքում։
Իլիաշ, համայնք Բոսնիա և Հերցեգովինայի Բոսնիա և Հերցեգովինայի Դաշնություն վարչական կազմավորմում։
Սեն Ռեմի Բլանզի

Սեն Ռեմի Բլանզի (ֆր.՝ Saint-Rémy-Blanzy), կոմունա Ֆրանսիայում՝ Պիկարդիա մարզում՝ Էնա գավառում։ Մտնում է Վիլլեր–Կոտրե կանտոնայի կազմի մեջ։ Կոմունայի շրջանը՝ Սուասոն։
INSEE կոդը՝ 02693:


== Բնակչություն ==
2010 թվականին բնակչությունը կազմել է 234 մարդ։


== Տնտեսություն ==
2010 թվականին համայնքի 158 աշխատունակ (15-64 տարեկան) բնակիչներից 120-ը տնտեսապես ակտիվ էին, 38-ը՝ ոչ ակտիվ (ակտիվության ցուցանիշը կազմել է 75,9 %, 1999 թվականին եղել է 68,0 %)։ 120 տնտեսապես ակտիվ բնակիչներից աշխատում էին 108-ը (64 տղամարդ և 44 կին), գործազուրկ էին 12 մարդ (9 տղամարդ և 3 կին)։ 38 տնտեսապես ոչ ակտիվ բնակիչներից 7 -ը եղել են աշակերտներ կամ ուսանողներ, 17-ը՝ թոշակառուներ, 14-ը տնտեսապես ոչ ակտիվ էին այլ պատճառներով։


== Տես նաև ==
Ֆրանսիայի շրջանների ցանկ


== Ծանոթագրություններ ==


== Արտաքին հղումներ ==
Վիճակագրության ազգային ինստիտուտ — Ռուվրուա սյուր Սեր (ֆր.)
Վելիկի Վիսելոկ

Վելիկի Վիսելոկ (ուկրաիներեն՝ Великий Виселок), ավան Ուկրաինայի Խարկովի մարզի Դվուրեչենսկի շրջանում։ Հիմնադրվել է 1725 թվականին։
2001 թվականի տվյալներով Վելիկի Վիսելոկ ավանում բնակվում էր 344 մարդ։ Բնակավայրը զբաղեցնում է 0,476 կմ² տարածք։ Բնակչության խտությունը կազմում էր 722,69 մարդ/կմ²։


== Ծանոթագրություններ ==


== Արտաքին հղումներ ==
Բնակավայրերի ամբողջական ցանկը Ուկրաինայի Գերագույն Ռադայի կայքում։ (ուկր.)
2001 թվականի Ուկրաինայի համապետական մարդահամարի արդյունքները։ (ուկր.)
Ուկրաինայի բնակավայրերի արբանյակային լուսանկարները։ (ուկր.)
Գուազիլա

Գուազիլա (իտալերեն՝ Guasila), կոմունա Իտալիայում՝ Սարդինիա մարզի Կալիարի գավառում։ Սահմանակից է Ֆուրտեի, Ջեզիկո, Գուամաջորե, Օրտաչեզուս, Պիմենտել, Սամատցաի, Սեգարիու, Սեռենտի, Վիլլամար, Վիլլանովաֆրանկա համայնքներին։
Բնակչությունը կազմում է 2968 մարդ, բնակչության խտությունը կազմում է 68,15 մարդ/կմ²։ Զբաղեցնում է 43,55 կմ² տարածք։ Փոստային ինդեքս՝ 9040։ Հեռախոսային կոդ՝ 070։
Բնակչության հովանավոր հանդիսանում է Vergine Assunta-ն։ Ամեն տարի տոնը նշվում է օգոստոսի 15-ին։


== Ժողովրդագրություն ==
Բնակչության թվաքանակի փոփոխությունները.


== Ծանոթագրություններ ==


== Արտաքին հղումներ ==
Համայնքի կայքէջըArchived 2020-10-26 at the Wayback Machine. (իտալերեն)
Guasila en comunas.it (իտալերեն)
Բաբեկ

Բաբեկ, Պապակ Խորրամդին (մոտ 798/800—838), ժողովրդական ապստամբության առաջնորդ։ Ծնվել է մանրավաճառի ընտանիքում։ Մանկության տարիներին եղել է գառնարած, ուղտապան, արհեստավորի աշակերտ։ 816-ից գլխավորել է խուրամյանների հակաարաբական ապստամբությունը, որի ճնշումից հետո՝ մահապատժի ենթարկվել։


== Տես նաև ==
Բաբեկի ապստամբություն
Շրջանային դատարանի շենք (Տագանրոգ)

Շրջանային դատարանի շենք (ռուս.՝ Здание окружного суда), հինավուրց եռահարկ շենք ՌԴ Ռոստովի մարզի Տագանրոգ քաղաքի կենտրոնական մասում։ Տագանրոգի ճարտարապետության հուշարձան է։ Ներկա պահին շենքում գտնվում է Տագանրոգի մետաղագործական քոլեջը։


== Պատմություն ==

Շրջանային դատարանի շենքը (Ջուրիչի տունը) գտնվում է Դոբրոլյուբովի նրբանցքի (№№ 9-11) և Պետրոսի փողոցի անկյունում։ XIX դարի երկրորդ կեսի ճարտարապետության հուշարձան է։ 1860-ական թվականներին ապագա քաղաքագլուխ վաճառական Ն. Ջուրիչը իր միջոցներով սկսել է եռահարկ առանձնատան շինարարությունը Տագանրոգի Պետրովյան փողոց, 12 հասցեում։ Կորցնելով հետաքրքրությունը տան հանդեպ՝ նա կիսակառույց վիճակում այն վաճառել է Շրջանային դատարանին։ Ժամանակին սա առաջին եռահարկ շենքն է եղել Տագանրոգում։
Շրջանային դատարանը բացվել է այս շենքում 1869 թվականի ապրիլի 30-ին։ Դատավորները զբաղվում էին Դոնի շրջանի բնակիչների քաղաքացիական և քրեական գործերով։ Դատարանի կազմում ընդգրկված էին նախագահը, քննիչներն ու երդվյալ ատենակալները, որոնք ընտրվում էին բարի համբավ ունեցող տեղացիներից՝ վիճակահանությամբ Քաղաքային դումայի նիստերին։
1882 թվականին դատարանը թողեց շենքը և տեղափոխվեց Տագանրոգի կենտրոնական փողոց՝ Պետրովսկայա։
1920 թվականին այս շենքում գործել է Աշխատանքի պալատը, ապա այն զբաղեցրել է աշխատանքի բորսան, 1936-1938 թվականներին՝ նախապատրաստական ուսումնարանը։ 1939-1941 թվականներին այստեղ աշխատել է ուսուցչական ինստիտուտը։ Հայրենական մեծ պատերազմի ավարտից հետո և մինչ օրս այստեղ գտնվում է մետաղագործական տեխնիկումը (այժմ՝ քոլեջ)։


== Ճարտարապետություն ==

Շենքի նախագծի հեղինակն է ճարտարապետ Ա. Զագոսկինը։ Շենքն ունի հարուստ դեկորացված ճակատ։ Տագանրոգի բնակիչները երբեմն այն կոչում են «Ձմեռային պալատի մանրապատկեր»։ Նրբանցքին նայող շենքի գլխավոր ճակատը զարդարում են սյուները և որմնասյուները։ Շենքի վերևի մասում ներկառուցված էր ժամացույց, այժմ Տագանրոգի մետաղագործական քոլեջի խորհրդանշանն է։
Շենքը մինչ օրս պահպանել է տարրեր, որոնք հիշեցնում են դատարանի գործունեության մասին։ Շենքի մի մասը, որտեղ այժմ գտնվում են արհեստանոցներ, ունի հաստ պատեր և նեղ անցումներ։ Հին սանդուղքը զարդարված է թուջե ձուլվածքով։ Պահպանվել են նեղ սենյակները, որոնք նախկինում պատրաստվել էին հատկապես վտանգավոր կալանավորների համար։ Ներկա դասարաններից շատերը XIX դարում բանտախցեր էին։ Ժամանակակից արհեստանոցների և դասարանների դռների վրա պահպանվել են նեղ պատուհանիկներ, որոնք նախատեսված էին կալանավորներին հետևելու համար։


== Ներկա վիճակ ==
Ներկա պահին շենքում գործում է Տագանրոգի մետաղագործական քոլեջը (ՏՄՔ)։


== Գրականություն ==
Энциклопедия Таганрога. — Ростов-н/Д: Ростиздат, 2003. — 512 с. — ISBN 5-7509-0662-0


== Աղբյուրներ ==
«Ձմեռային պալատը» Տագանրոգում Archived 2017-01-31 at the Wayback Machine.
Շրջանային դատարանի շենքը Archived 2017-01-31 at the Wayback Machine. 
Տագանրոգի տեսարժան վայրերը
Արսկոե (գյուղ, Ուլյանովսկ քաղաքային օկրուգ)

Արսկոե (ռուս.՝ Арское), գյուղ Ռուսաստանի Ուլյանովսկի մարզի Ուլյանովսկ քաղաքային օկրուգի կազմում։


== Ծանոթագրություններ ==


== Արտաքին հղումներ ==
Ռուսաստանի ժամային գոտիները, worldtimezone.com կայքում (անգլ.)
Մայդան-Ալեկսանդրովսկի

Մայդան-Ալեկսանդրովսկի (ուկրաիներեն՝ Майдан-Олександрівський), գյուղ Ուկրաինայի Խմելնիցկիի մարզի Վինկովեցկի շրջանում։
2001 թվականի տվյալներով Մայդան-Ալեկսանդրովսկի գյուղում բնակվում էր 1 107 մարդ։ Բնակավայրը զբաղեցնում է 3,48 կմ² տարածք։ Բնակչության խտությունը կազմում էր 318,1 մարդ/կմ²։


== Ծանոթագրություններ ==


== Արտաքին հղումներ ==
Բնակավայրերի ամբողջական ցանկը Ուկրաինայի Գերագույն Ռադայի կայքում, www.rada.gov.ua (ուկր.)
2001 թվականի Ուկրաինայի համապետական մարդահամարի արդյունքները, ukrcensus.gov.ua (ուկր.)
Ուկրաինայի բնակավայրերի արբանյակային լուսանկարներ և քարտեզներ, maps.vlasenko.net (ուկր.)
Գոհարիկ Ղազարոսյան

Գոհարիկ Ղազարոսյան (դեկտեմբերի 21, 1907(1907-12-21) կամ հոկտեմբերի 28, 1911(1911-10-28), Ստամբուլ, Օսմանյան կայսրություն - հոկտեմբերի 29, 1967(1967-10-29), Փարիզ), հայ կոմպոզիտոր, դաշնակահար։


== Կենսագրություն ==
Ծնվել է Կոստանդնուպոլսում։ Ընդունվել է Փարիզի կոնսերվատորիա 1926 թվականին։ Սովորել է Պաուլ Դուկասի և Լազար Լևիի հետ։ Կոնսերվատորիան ավարտելուց հետո Եվրոպայում հանդես է եկել որպես կոմպոզիտոր և դաշնակահար։
Փարիզում աշակերտել է Լ․ Լևիին՝ դաշնամուր, Պ․ Դյուկային և Ժ․ Ռոժե-Դյուկասին՝ կոմպոզիցիա։ Բնակվել է Պոլսում։ Զբաղվել է նաև մանկավարժական և երաժշտական, հասարակական գործունեությամբ։ 1934 թվականից համերգներով հանդես է եկել Եվրոպայի բազմաթիվ քաղաքներում և ԱՄՆ-ում։ Կատարել է հնագույն վարպետներից մինչև նորագույնների երկեր (ներառյալ Կոմիտասի և սեփական գործերը)։ Գրել է կամերային գործեր, դաշնամուրային երկու կոնցերտ, «Մի մոր պատմություն» բալետը (ըստ Անդերսենի), ստեղծել է ծավալուն «պատմողական» հայկական երգի ինքնատիպ տեսակ (Ավետիք Իսահակյանի «Կտակ», Սիլվա Կապուտիկյանի «Սիրերգ», Մեծարենցի «Եկեսցե» խմբերգը դաշնամուրով և այլն)։ Մեղեդիական արվեստը արմատներով կապված է հայկական ժողովրդական և հոգևոր երգին, ներդաշնակությունը զարգացել է ժողովրդականի հետ սերտ միաձուլվող դիատոնիզմից, հասել մինչև խրոմատիզմի և դիսոնանսների գործածության XX դարի բնորոշ առատությանը։ Տպագրված են դաշնամուրային 24 էտյուդները, Կոմիտասի՝ 1913 թվականին հավաքած ժողովրդական երգերից 20-ի դաշնամուրային շարադրությունը, աշուղական երգերի մշակումներ և այլն։ Մահացել է Փարիզում։


=== Աշխատանքները ===
Սոնատա դաշնամուրի համար
Էտյուդ համար 9
Հավաքածու դաշնամուրի համար
Կվարտետ Արչի
Երեք հայ ժողովրդական երգ
Պրելյուդ Les Armeniannes
Երեք երգ ջութակի և դաշնամուրի համար


== Ծանոթագրություններ ==
Խվաբուգա

Խվաբուգա (ռուս.՝ Хвабуга), գետ Ռուսաստանում, հոսում է Կրասնոդարի երկրամասում։ Գետաբերանը տեղակայված է Տուխա գետի ձախ ափին՝ 8 կմ հեռավորության վրա։ Գետի երկարությունը 12 կմ է, ավազանի տարածքը 30 կմ2։


== Ջրային գրանցամատյանի տվյալներ ==
Ռուսաստանի ջրային գրանցամատյանի տվյալների համաձայն՝ պատկանում է Կուբանի ավազանային շրջանին, ջրատնտեսային տեղամասը՝ Բելայա, ենթաավազանը՝ բացակայում է։ Գետի գետային ավազանը՝ Կուբան։
Տվյալներն ըստ ջրային ռեսուրսների ֆեդերատիվ տեսչության.

Ջրային օբյեկտի, պետական ջրային գրանցման կոդը - 06020001112108100004878
Հիդրոլոգիական ուսումնասիրությունների կոդը - 108100487
Ավազանի կոդը - 06.02.00.011
Հիդրոլոգիական ուսումնասիրությունների հատորի համարը - 08
Թողարկումն ըստ հիդրոլոգիական ուսումնասիրությունների - 1


== Ծանոթագրություններ ==


== Արտաքին հղումներ ==
ՌԴ ջրային ռեսուրսների էկոլոգիան Archived 2015-05-26 at the Wayback Machine.
Մերենան

Անվան այլ կիրառումների համար տե՛ս՝ Մերենան (այլ կիրառումներ)Մերենան, գյուղ Արևմտյան Հայաստանում, Դիարբեքիրի վիլայեթի Բշերիկի գավառակում։


== Բնակչություն ==
XIX դարի վերջին ուներ 20 տուն հայ բնակիչ։


== Պատմամշակութային կառույցներ ==
Մերենանն ուներ հայկական եկեղեցի։


== Աղբյուրներ ==
«Հայաստանի և հարակից շրջանների տեղանունների բառարան» (5 հատորով), 1986-2001 թթ., Երևանի Համալսարանի հրատարակչություն
Արեւմտահայաստանի եւ Արեւմտահայութեան Հարցերու Ուսումնասիրութեան Կեդրոն


== Տես նաև ==
Դիարբեքիրի նահանգի հայաբնակ բնակավայրեր


== Ծանոթագրություններ ==
30° Everywhere

30° Everywhere, The Promise Ring ամերիկյան էմո-խմբի դեբյուտային ստուդիական ալբոմը։ Թողարկվել է 1996 թվականին, լեյբլը՝ Jade Tree Records։


== Ոճ, քննադատների կարծիք ==
30° Everywhere ստացել է քննադատների դրական կարծիքները։ Բլեյք Բաթլերը՝ Allmusic.com կայքի ներկայացուցիչը, սկավառակի երգերն անվանել է «հզոր և գեղեցիկ», իսկ ոճը, որով նրանք ձայնագրված են, «շատ ուժեղ»։ Լրագրողը բարձր է գնահատել տեքստերի և երաժշտության որակը, ինչպես նաև գովել է ձայնասկավառակը բազմազանության համար։


== Երաժշտության ցանկ ==
«Everywhere in Denver» - 2:40
«Red Paint» - 2:54
«Heart of a Broken Story» - 2:44
«Scenes from France» - 2:32
«Anne You Will Sing» - 2:39
«My Firetower Flame» - 3:19
«Between Pacific Coasts» - 1:51
«A Picture Postcard» - 3:10
«Somebody’s Done For» - 4:14
«The Sea of Cortez» - 5:03
«Run Down the Waterfall» - 3:08
«We Don’t Like Romance» - 2:29


== Մասնակիցներ ==
Դեյվի վոն Բոլեմ - կիթառ, վոկալ
Ջեյսոն Գնեոնիկով - կիթառ
Սքոթ Բեշտա - բաս-կիթառ
Դէն Դիդիեր - թմբուկներ
Ռեյչլ Դիետկուս - ջութակ նախատեսված 9 և 12 երգերի համար
Թիմ Օվեն և Սքոթ Բեշտա - շապիկներ


== Ծանոթագրություններ ==
Անդրանիկ Թերզյան

Անդրանիկ Մարտիրոսի Թերզյան (մայիսի 4, 1927(1927-05-04), Հալեպ - ապրիլի 20, 1952(1952-04-20), Երևան, Հայկական ԽՍՀ, ԽՍՀՄ), հայ բանաստեղծ, ԽՍՀՄ գրողների միության անդամ 1947 թվականից։


== Կենսագրություն ==
Ծնվել է Սիրիայի Հալեպ քաղաքում։ 1942 թվականին ավարտել է տեղի վեցամյա վարժարանը, 1945 թվականին՝ ամերիկյան քոլեջը։ 1946 թվականին ներգաղթել է Հայաստան։ 1947-1952 թվականներին սովորել է Երևանի պետական համալսարանի բանասիրական ֆակուլտետում։ 1947 թվականից եղել է ԽՍՀՄ գրողների միության անդամ։ Մահացել է 1952 թվականին։


== Անդրանիկ Թերզյանի երկերի մատենագիտություն ==


=== Գրքեր ===
Արևելք (բանաստեղծություններ), Հալեպ, տպարան «Անի», 1946, 69 էջ։
Արևելք (բանաստեղծություններ), Ե., Սովետական գրող, 1948, 76 էջ։
Երգեր, Ե., Հայպետհրատ, 1952, 82 էջ։
Հուշաքար, Երևան, Հայպետհրատ, 1955, 143 էջ։ Կազմեց՝ Սիլվա Կապուտիկյանը։
Солнцу навстречу (стихи), Е., Армгосиздат, 1956, 38 с.. Пер. с арм..
Բանաստեղծություններ, Երևան, «Հայաստան», 1967, 188 էջ։ Վահագն Դավթյանի առաջաբանով։
Ղողանջ հիշատակի, Ե., Զանգակ-97, 2000, 158 էջ։


=== Մամուլ ===
Ես հասել եմ արդեն...: «Գրական թերթ», 1948, № 1:


== Աղբյուրներ ==
Մալայա Գլուշա

Մալայա Գլուշա (ուկրաիներեն՝ Мала Глуша), գյուղ Ուկրաինայի Վոլինի մարզի Լյուբեշովի շրջանում։ Հիմնադրվել է 1537 թվականին։
2001 թվականի տվյալներով Մալայա Գլուշա գյուղում բնակվում էր 1 547 մարդ։ Բնակավայրը զբաղեցնում է 3902 կմ² տարածք։ Բնակչության խտությունը կազմում էր 396,46 մարդ/կմ²։


== Ծանոթագրություններ ==


== Արտաքին հղումներ ==
Բնակավայրերի ամբողջական ցանկը Ուկրաինայի Գերագույն Ռադայի կայքում, www.rada.gov.ua (ուկր.)
2001 թվականի Ուկրաինայի համապետական մարդահամարի արդյունքները, ukrcensus.gov.ua (ուկր.)
Ուկրաինայի բնակավայրերի արբանյակային լուսանկարներ և քարտեզներ, maps.vlasenko.net (ուկր.)
Սևաշերտ (գետակ)

Սևաշերտ, գետակ Հայաստանի Սյունիքի մարզում, Գեղի գետի ձախ օժանդակը։ Սկիզբ առնում Լանջակունք աղբյուրից և Վերին Գեղավանք գյուղից 2 կմ հարավ միախառնվում մայր գետին։ Երկարությունը 5,5 կմ է։


== Ծանոթագրություններ ==
Ախալի Աբասթուման

Ախալի Աբասթուման (վրաց.՝ ახალი აბასთუმანი), գյուղ Վրաստանում։ Գտնվում է Սամեգրելո-Զեմո Սվանեթի մարզի Զուգդիդի շրջանում։


== Բնակչություն ==
Ըստ 2014 թվականի մարդահամարի տվյալների, գյուղի բնակչությունը կազմում է 2084 մարդ։ Բնակչության ճնշող մեծամասնությունը վրացիներն են (մեգրելներ)։ Տեղի բնակիչները դավանում են Քրիստոնեության ուղղափառ ճյուղի վրաց ուղղափառ ենթաճյուղի պաշտամունքը։


== Ծանոթագրություններ ==
Սուրբ Հոգու եկեղեցի (Պոտելիչ)

Սուրբ Հոգու եկեղեցի (ուկր. ՝ Церква Святого Духа) , ուղղափառ, փայտաշեն եկեղեցի է Պոտելիչ գյուղում ( Լվովյան շրջան, Ուկրաինա), որն կառուցվել է 1502 թվականին։ Այն համարվում է Լվովյան շրջանի ամենահին եկեղեցին։ Ճարտարապետության և մոնումենտալ մշակույթի հուշարձան է։ 2013 թվականի հունիսիի 21-ի ՅՈՒՆԵՍԿՕ-ի Համաշխարհային ժսռանգության 37-րդ նստաշրջանին, որն անցկացվում էր Կամբոջայում, Սուրբ Աստվածամոր ծննդյան եկեղեցին, Կարպատյան շրջանի մյուս փայտաշեն եկեղեցիների հետ միասին , ներառվեց ՅՈՒՆԵՍԿՈ-ի Համաշխարհային ժսռանգության ցուցակի մեջ։


=== Պատմություն ===
Եկեղեցին կառուցվել է 1502 թվականին, Պոտելիչ գյուղի բրուտների կողմից՝ Բորիսի և Գլեբի եկեղեցու տեղում, որն այրել էին թաթարները։ Ըստ ավանդության Բոգդան Խմելնիցկին եղել է Սուրբ Հոգու եկեղեցում ժամերգության, երբ սպասում էր հետախուզությունից  բանբեր Բունյակի վերադարձին ։
Եկեղեցին եռահատված է (եռամաս), չափսերը հասնում են 18,3 × 7,0 մետրի։ XVII դարում եկեղեցում տեղադրված է եղել նոր երկհարկանի (երկդստիկոն )  պատկերակալը։ Եկեղեցու որմնանկարները 1620-ից 1640 թվականներին են կատարվել։ «Դեիսուս» սրբապատկերը  նկարվել է հայտնի սրբապատկերագրիչ  Իվան Ռուտկովիչի կողմից1683թվականին։ 1718 թվականին կատարվել է եկեղեցու վերականգնման  աշխատանքներ՝  վարպետ Կազիմիր Դոմինիկովիչ  գլխավորությամբ։ 1736 և 1753 թվականներին հենց ինքն էլ անցկացրել է աշխատանքներ, որոնց արդյունքում էլ փոփոխվել են եկեղեցու զոհարանի վրայի  հիմնակմախքը և վերածածկը, վերանորոգվել է սանղամուտքը, ինչպես նաև արևմտյան և հարավային դռները։
Եկեղեցու վերակնգնման աշխատանքները շարունակվել են նաև 1831,1903 և 1923 թվականներին, որոնց ընթացքում էլ եկեղեցու կտուրի բոլոր կավարածածկ հատվածները և պատերի  կավարածածկ երեսվածքները փոխարինվել են թիթեղներով:1970-ից 1972 թվականների վերականգնման աշխատանքների ընթացքում վերականգնվել է եկեղեցու և որմնագրերի նախնական տեսքը։
Եկեղեցու հարևանությամբ է գտնվում խորանարդաձև, երկհարկանի 20 մետր բարձրություն ունեցող զանգակատուն-աշտարակը՝ 4,4 × 4,4 մ չափսերով, որը կառուցվել է եկեղեցու հետ միաժամանակ։ Զանգակատունը վերականգնել է Կազիմիր Դոմինիկովիչը 1736 թվականին, որի վերջին վերականգնումը եղել է 1970 թվականին։


== Պատկերասրահ ==


== Ծանոթագրություններ ==
Սնո

Սնո (վրաց.՝ სნო), գյուղ Վրաստանում։ Գտնվում է Մցխեթ-Մթիանեթ մարզի Ղազբեգի շրջանում։


== Դիրք ==
Գտնվում է ծովի մակարդակից 1760 մետր բարձրության վրա։ Շրջկենտրոն Ստեփանծմինդայից հեռու է 8 կմ։


== Բնակչություն ==
Ըստ 2014 թվականի մարդահամարի տվյալների, գյուղի բնակչությունը կազմում է 263 մարդ։


== Ծանոթագրություններ ==
Նովոնիկոլաևկա (գյուղ, Նովի Բուգի շրջան)

Անվան այլ կիրառումների համար տե՛ս՝ ՆովոնիկոլաևկաՆովոնիկոլաևկա (ուկրաիներեն՝ Новомиколаївка), գյուղ Ուկրաինայի Նիկոլաևի մարզի Նովի Բուգի շրջանում։ Հիմնադրվել է 1887 թվականին։
Չճշտված տվյալներով Նովոնիկոլաևկա գյուղում բնակվում էր 617 մարդ։ Բնակավայրը զբաղեցնում է 1 կմ²։


== Ծանոթագրություններ ==


== Արտաքին հղումներ ==
Բնակավայրերի ամբողջական ցանկը Ուկրաինայի Գերագույն Ռադայի կայքում, www.rada.gov.ua (ուկր.)
2001 թվականի Ուկրաինայի համապետական մարդահամարի արդյունքները, ukrcensus.gov.ua (ուկր.)
Ուկրաինայի բնակավայրերի արբանյակային լուսանկարներ և քարտեզներ, maps.vlasenko.net (ուկր.)
Լիտոմերժիցեի շրջան

Լիտոմերժիցեի շրջան (չեխ․՝ Okres Litoměřice), շրջան Չեխիայի Ուստի նադ Լաբեմի երկրամասում։ Վարչական կենտրոնն է Լիտոմերժիցե քաղաքը։ Տարածքը 1032,16 կմ² է։ Բնակչությունը 2020 թվականի տվյալներով կազմում է 119 668 մարդ։ Շրջանի կազմի մեջ է մտնում 105 համայնք։


== Ծանոթագրություններ ==
Տրամոնտի դի Սոտո

Տրամոնտի դի Սոտո (իտալերեն՝ Tramonti di Sotto), կոմունա Իտալիայում։ Գտնվում է Ֆրիուլի Վենետիկ Ջուլիա մարզում՝ Պարդենոնե գավառում։
Բնակչությունը կազմում է 456 մարդ 2008 թվականի մարդահամարի տվյալների, բնակչության խտություն՝ 5 մարդ/կմ²։ Զբաղեցնում է 85 կմ² մակերես։ Փոստային ինդեքս՝ 33090։ Հեռախոսային կոդ՝ 0427։


== Ժողովրդագրություն ==
Բնակչության թվաքանակի փոփոխությունները.


== Կապի տվյալներ ==
Հեռախոս՝ 0427 869017


== Արտաքին հղումներ ==
Պաշտոնական կայք(իտալ.)
http://www.istat.it/english/ Archived 2009-12-07 at the Wayback Machine.
Բուրխալա

Բուրխալա (ռուս.՝ Бурхала), քաղաքատիպ ավան Ռուսաստանի Մագադանի մարզի Յագոդինսկի շրջանի կազմում։
Բնակչությունը 2012 թվականին գրանցված տվյալներով կազմում էր 247 մարդ։


== Ծանոթագրություններ ==


== Արտաքին հղումներ ==
Ռուսաստանի ժամային գոտիները, worldtimezone.com կայքում (անգլ.)
Կեկո

Սերխիո Գոնտան Գալյարդո (իսպ.՝ Sergio Gontán Gallardo, առավել հայտնի է որպես Կեկո, դեկտեմբերի 28, 1991(1991-12-28), Բրունետե, Մադրիդ, Իսպանիա), իսպանացի ֆուտբոլիստ, «Ռեալ Վալյադոլիդ» ակումբի աջ վինգեր։


== Ակումբային կարիերա ==
Կեկոն «Ատլետիկո Մադրիդ» ակումբի սան է։ Թիմի հիմնական կազմում իր նորամուտը կատարել է 2009 թվականի սեպտեմբերի 12-ին Իսպանիայի առաջնությունում՝ փոխարինման դուրս գալով «Ռասինգ» ակումբի դեմ տնային խաղի 63-րդ րոպեին 17 տարեկան հասակում։
2010 թվականի հունվարի վերջին Կեկոն վարձավճարային հիմունքներով տեղափոխվել է Իսպանիայի առաջնության «Ռեալ Վալյադոլիդ» ակումբի մինչև մրցաշրջանի ավարտը։ 2010 թվականի փետրվարի 6-ին նա կատարել է իր նորամուտը նոր թիմի կազմում՝ փոխարինման դուրս գալով «Վալենսիա» ակումբի դեմ խաղում (0:2)։
2010/2011 մրցաշրջանում Կեկոն խաղացել է Սեգունդայի «Կարտախենա» և «Ժիրոնա» ակումբներում՝ խաղադաշտ դուրս գալով 25 խաղում (նրանցից իննում՝ մեկնարկային կազմում, խաղադաշտում անցկացրել է 952 րոպե)։
2011 թվականի հուլիսի 19-ին՝ այն բանից հետո, երբ Կեկոն չի կարողացել երկրաաձգել «Ատլետիկո Մադրիդի» հետ իր պայմանագրի ժամկետը», նա տեղափոխվել է իտալական «Կատանիա»՝ կնքելով երեք տարվա պայմանագիր և ստանալով 15 համարը։ 2012 թվականի հունվարի 7-ին նա իր թիմակից Ֆաբիո Սկյաչայի հետ վարձավճարային հիմունքներով տեղափոխվել է Սերիա Բ-ի «Գրոսետո» ակումբ։
Իտալիայի առաջնությունում Կեկոն իր նորամուտը կատարել է 2013 թվականի փետրվարի 24-ին՝ մասնակցելով «Պարմա» ակումբի դեմ խաղին և խփելով հանդիպման հաղթական գոլը (2:1)։ 2014 թվականի մայիսին նա հեռացել է ակումբից։
2014 թվականի օգոստոսի 28-ին Կեկոն 1+1 սխեմայով պայմանագիր է կնքել «Ալբասետե» ակումբի հետ, որը նոր էր անցել երկրորդ դիվիզիոն։ Ակումբի կազմում անցկացրած իր առաջին ու միակ մրցաշրջանում նա դաշտում անցկացրել է ավելի քան 2500 րոպե։ 2015 թվականի մայիսի 21-ին Կեկոն խփել է հաղթական գոլը «Լյագոստերա» ակումբի դեմ խաղում (3:2). այդ հաղթանակը թիմին թույլ է տվել խուսափել առաջնությունից դուրս մնալուց։
2015 թվականի հուլիսի 9-ին Կեկոն տեղափոխվել է Իսպանիայի առաջնության «Էյբար» ակումբ՝ կնքելով երկու տարվա պայմանագիր։ Դեկտեմբերի 30-ին նա խփել է իր առաջին գոլն առաջնությունում՝ գրավելով Խիխոնի «Սպորտինգ» ակումբի դարպասը։


== Կարիերան հավաքականում ==
Կեկոն Իսպանիայի հավաքականի կազմում մասնակցել է Եվրոպայի մինչև 17 տարեկանների առաջնությանը 2008 թվականին։ Հավաքականը հաղթել է մրցաշարում, իսկ Կեկոն աչքի 
է ընկել եզրափակչում խփած գոլով (հաղթանակ 4:0 հաշվով ընդդեմ Ֆրանսիայի հավաքականի)։


== Ձեռքբերումներ ==
ԻսպանիաԵվրոպայի առաջնություն մինչև 17 տարեկան պատանիների համար – 2008


== Ծանոթագրություններ ==


== Արտաքին հղումներ ==
Կեկո պրոֆիլը BDFutbol կայքում
Ֆուտբոլիստի էջը futbolme կայքում
Վիճակագրությունը Tutto Calciatori կայքում
Ֆուտբոլիստի էջը soccerway.com կայքում(անգլ.)
Պրոֆիլը transfermarkt.com կայքում(անգլ.)
Շպունտի

Շպունտի (ռուս.՝ Шпунты), գյուղ Ռուսաստանի Սմոլենսկի մարզի Պոչինկովսկի շրջանի կազմում։
Բնակչությունը 2007 թվականին գրանցված տվյալներով կազմում էր 18 մարդ։


== Ծանոթագրություններ ==


== Արտաքին հղումներ ==
Ռուսաստանի ժամային գոտիները, worldtimezone.com կայքում (անգլ.)
Բաբելոնի աշտարակ (Բաթում)

Բաբելոնի աշտարակ (վրաց.՝ ბაბილონის კოშკი), երկնաքեր, որը կառուցվում է Վրաստանի Բաթում քաղաքում։ Բարձրությունը կազմելու է 170 մետր (ունենալու է 47 հարկ)։ Աշխատանքների ավարտից հետո, հավանաբար, շինությունը կլինի Բաթումի ամենաբարձր կառույցը։ Բարձրահարկ շինությունն օգտագործվելու է զբոսաշրջային նպատակներով։
Շինարարությունն իրականացվել է Օմեր Իլքնուրի հսկողության ներքո և ներառելու է 4 աստղանի հյուրանոց, խաղատուն, բնակարաններ, սոցիալական օբյեկտներ, խանութներ, գրասենյակներ, ռեստորաններ և բարեր։
Բաթումի բնակիչները կազմակերպել են բողոքի ցույցեր՝ ընդդեմ Բաբելոնի աշտարակի գիշերային շինարարության։ Նրանց խոսքերով՝ 20 օր շարունակ շինարարությունն իրականացվել է 24-ժամյա ռեժիմով։


== Ծանոթագրություններ ==


== Արտաքին հղումներ ==
http://www.babillontower.com Բաբելոնի աշտարակ (Բաթում). պաշտոնական կայք
Вавлионская башня на Tago Architects
Babillon башне на Emporis
Կոլպինո (գյուղ, Կարդիմովսկի շրջան)

Անվան այլ կիրառումների համար տե՛ս՝ ԿոլպինոԿոլպինո (ռուս.՝ Колпино), գյուղ Ռուսաստանի Սմոլենսկի մարզի Կարդիմովսկի շրջանի կազմում։
Բնակչությունը 2007 թվականին գրանցված տվյալներով կազմում էր 0 մարդ։


== Ծանոթագրություններ ==


== Արտաքին հղումներ ==
Ռուսաստանի ժամային գոտիները, worldtimezone.com կայքում (անգլ.)
Փսխում

Փսխումը ստամոքսի պարունակության ակամա, ուժգին դուրսբերումն է բերանի խոռոչով, երբեմն այդ պարունակությունը կարող է լցվել քթի խոռոչ կամ շնչափող։ Փսխումը բարդ ռեֆլեկտոր գործողություն է, որը կարող է դրսևորվել որպես որոշ հիվանդությունների և թունավորումների բնորոշ ախտանիշ կամ հանդիպում է որպես այլ հիվանդությունների (օրինակ՝ գլխուղեղի ուռուցքներ, բարձր ներգանգային ճնշում կամ իոնացնող ճառագայթներով ճառագայթահարումը) ոչ յուրահատուկ հետևանք։ Մոտալուտ փսխման զգացողությունը կոչվում է սրտխառնոց, որը հաճախ նախորդում է փսխմանը, սակայն միշտ չէ, որ այն ավարտվում է փսխումով։ Սրտխառնոցը և փսխումը զսպելու նպատակով երբեմն կարիք է լինում կիրառել հակափսխեցուցիչ դեղեր։ Ծանր դեպքերում, երբ զարգանում է ջրազրկում, անհրաժեշտ է լինում կատարել նաև հեղուկների ներերակային ներարկում։
Փսխումը տարբերվում է ռեգուրգիտացիայից (սննդային հետոսք), չնայած երբեմն այս եզրույթները օգտագործվում են միմյանց փոխարեն։ Ռեգուրգիտացիան չմարսված սննդի անցումն է կերակրափողից բերանի խոռոչ, որը տեղի է ունենում առանց ջանքերի գործադրման և չեն լինում տհաճ զգացողություններ, որոնք բնորոշ են փսխմանը։ Փսխման և ռեգուրգիտացյաի պատճառներն, ընդհանուր առմամբ, տարբեր են լինում։


== Ծանոթագրություններ ==
Լի Կաշին

Լի Կաշին (չինարեն՝ 李嘉誠爵士, հունիսի 13, 1928(1928-06-13), Chao'an District, Kwangtung, Չինաստանի Հանրապետություն), հոնկոնգցի  բիզնես մագնատ, ներդրող և մարդասեր։ Ըստ Bloomberg Billionaires Index-ի՝ 2014 թվականի ապրիլի 16-ի դրությամբ նա 31.9 մլրդ ԱՄՆ դոլարով համարվում է Ասիայի ամենահարուստ մարդը։ 2015 թվականի դրությամբ CK Hutchison Holdings-ի խորհդրի նախագահն է՝ այդպիսով աշխարհում համարվելով բեռնարկղերի տերմինալների ամենամեծ օպերատորը և գեղեցկության ու առողջապահական պարագաների ամենամեծ մանրավաճառը։
2001 թվականին Asiaweek-ի կողմից ճանաչվել է Ասիայի ամենաազդեցիկ մարդը։ Նրա ընկերությունները Հոնկոնգի Ֆոնդային բորսայի շուկայի կապիտալիզացիայի 15%-ն են ձևավորում։ 2006 թվականին Սինգապուրում Ֆորբս ամսագիրը և Ֆորբս ընտանիքն առաջին անգամ Լի Կաշինին շնորհեց «Malcolm S. Forbes Lifetime Achievement Award» մրցանակը։ Չնայած ունեցած հարստությանը՝ Լին վաստակել է առանց շռայլությունների կենսակերպ վարողի համբավ․ հայտնի է հասարակ սև կտորից կոշիկներ հագնելով և ոչ թանկարժեք Սեիկո ձեռքի ժամացույց կրելով։ Հոնկոնգի ամենահարուստ թաղամասերից մեկում՝ Deep Water Bay-ում առանձնատուն ունի։ Լին համարվում է նաև Ասիայի ամենամեծահոգի մարդասերներից մեկը, ով 2015 թվականի օգոստոսի դրությամբ բարեգործական նպատակներով նվիրաբերել է 2.18 մլրդ ԱՄՆ դոլար։ Հաճախ նրան Հոնկոնգում կոչում են «Սուպերմեն»՝ բիզնեսի ոլորտում աչքի ընկած խիզախության համար։
Լի կաշինը ծնվել է 1928 թվականին Չինաստանի Գուանգդոնգ պրովինցիայի Չաոչժոու քաղաքում։ Հոր մահվան պատճառով ստիպված էր թողնել դպրոցը 15 տարեկան հասակում և աշխատանք գտնել պլաստմասսա վաճառող ընկերությունում, որտեղ աշխատում էր օրական 16 ժամ։ 1950 թվականին նա հիմնեց սեփական կազմակերպությունը՝ Cheung Kong Industries-ը։ Պլաստմասսա արտադրող ընկերությունից Լիին հաջողվեց այն դարձնել Հոնկոնգի առաջատար անշարժ գույքի ոլորտում ներդրումներ կատարող ընկերություն, որը 1972 թվականին գրանցվեց Հոնկոնգի Ֆոնդային բորսայում։ Cheung Kong-ը ընդարձակվեց՝ գնելով Hutchison Whampoa-ն և Hongkong Electric Holdings-ը համապատասխանաբար 1979 և 1985 թվականներին։


== Ծանոթագրություններ ==


== Արտաքին հղումներ ==
Անձնական էջը Archived 2012-04-22 at the Wayback Machine. Cheung Kong Holdings-ում
Աստերոիդների ցանկ (81101-81200)

Աստերոիդների ցանկ (81001-81100)  • Աստերոիդների ցանկ  • Աստերոիդների ցանկ (81201-81300)
 Աստերոիդների ցանկ (81001-81100)  • Աստերոիդների ցանկ  • Աստերոիդների ցանկ (81201-81300)


== Աղբյուր ==
«Discovery Circumstances: Numbered Minor Planets (80001)-(85000)»։ www.minorplanetcenter.net
Ղուրանի տուն

Ղուրանի տուն (արաբ․՝ بيت القرآن‎‎‎‎), թանգարան Բահրեյնում, որ մասնագիտացված է Ղուրանի հարցերով։ Թանգարանը կառուցվել է 1990 թվականին իսլամական ավանդական ոճով և համարվում է իսլամական ամենահայտնի թանգարաններից մեկն աշխարհում։ Նրանում պահվում են Ղուրանի ձեռագիր օրինակներ` հավաքված իսլամական ողջ աշխարհից, գիտական և իսլամական գրականություն, Ղուրանի թարգմանություններ, կարևորություն ներկայացնող այլ նյութեր։


== Կառուցում ==
Համալիրի շինարարությունը սկսվել է 1984 թվականին, պաշտոնական բացումը տեղի է ունեցել 1990 թվականի մարտին Աբդուլ Լաթիֆ Ջասիմ Կանուի կողմից։ Հավաքածուի հիմքը կազմում է իսլամական արվեստի հազվագյուտ ձեռագրերի` Կանուի անձնական հավաքածուն։ Թանգարանը կառուցվել է Բահրեյնի բնակիչների նվիրատվությունների հաշվին։ Թանգարանի հավաքածուն կազմում են ձեռագրեր իսլամական աշխարհի տարբեր կողմերից` Չինաստանի արևելքից մինչև Իսպանիա և արևմուտք։


== Ծառայություններ ==

Ղուրանի տունը այցելուների համար բաց է աշխատանքային օրերին ժամը 9-12-ը, շաբաթ օրը` 4-6-ը։ Արտաքինից կառույցը 12-րդ դարի մզկիթ է հիշեցնում։ Այն ունի 12 ցուցասրահ, ինչպես նաև մզկիթ, գրադարան, լսարաններ և մեդրեսե։ Ապակյա մեծ գմբեթը խոյանում է մեծ սրահի և մզկիթի վրա։ Միհրաբը պատված է կերամիկական երկնագույն սալիկներով` փորագրված Ղուրանի հատվածներով։
Գրադարանի գրքային ֆոնդը կազմում է 50.000 գիրք և ձեռագիր` երեք լեզուներով` արաբերեն, անգլերեն և ֆրանսերեն։ Գրադարանն ու ընթերցասրահները այցելուների համար բաց են աշխատանքային բոլոր օրերին, իսկ հետազոտողների, մասնագետների համար տրամադրվում են առանձին շինություններ։
Լսարանում, որը հիմնականում օգտագործվում է դասախոսությունների և համաժողովների համար, կարող են տեղավորվել 150 մարդ։ Դասախոսներ են հրավիրվում շատ երկրներից, այդ թվում` ԱՄՆ-ից, Մեծ Բրիտանիայից, Ֆրանսիայից։


== Թանգարան ==

Թանգարանն ունի 10 ցուցասրահ, որոնք տեղակայված են երկու հարկերում։ Դրանցում ցուցադրվում են Ղուրանի` տարբեր շրջանների ձեռագրերից հազվագյուտ օրինակներ` սկսած հիջրայի 1-ին դարից (700 թվական)։ Այնտեղ պահվում են մագաղաթյա ձեռագրեր Սաուդյան Արաբիաից` մասնավորապես Մեքքայից և Մեդինայից, Դամասկոսից, Բաղդադից։ Ձեռագրերը պահվում են հատուկ պայմաններում, որպեսզի դրանք զերծ մնան վնասումից։ Թանգարանում պահվում են Ղուրանի հազվագյուտ օրինակներ, որոնք տպագրվել են 1694 թվականին Գերմանիայում, Ղուրանի լատիներեն թարգմանություն (1548), խալիֆ Ուսման իբն Աֆֆանի կառավարության օրոք ստեղծված Ղուրանի առաջին օրինակը, Ղուրանի փոքր օրինակներ, որոնք հնարավոր է ընթերցել միայն օպտիկական սարքերով։
Թանգարանում պահվում են ոլոռի և բրնձի հատիկներ, որոնց վրա գրված են հատվածներ Ղուրանից, ինչպես նաև իսլամական աստվածաբանների աշխատություններ։ Ղուրանի թանգարանը միակն է աշխարհում, որը նվիրված է Ղուրանին և նրա հետազոտություններին։


== Ծանոթագրություններ ==
Ծղուկի լեռներ

Ծղուկի լեռներ, լեռներ Հայաստանի Սյունիքի մարզի և Արցախի սահմանագլխին, Սյունիքի բարձրավանդակում։ Ամենաբարձր գագաթը Թրասար լեռն է՝ 3594 մ։ Երկարությունը 9 կմ է։


== Ծանոթագրություններ ==
Չապաևկա (գյուղ, Դիկանկայի շրջան)

Անվան այլ կիրառումների համար տե՛ս՝ ՉապաևկաՉապաևկա (ուկրաիներեն՝ Чапаєвка), գյուղ Ուկրաինայի Պոլտավայի մարզի Դիկանկայի շրջանում։ Բնակավայրը նախկինում նաև անվանվել է Սովխոզ Չապաևա։ Հիմնադրվել է 1931 թվականին։
2001 թվականի տվյալներով Չապաևկա գյուղում բնակվում էր 650 մարդ։ Բնակավայրը զբաղեցնում է 2814 կմ² տարածք։ Բնակչության խտությունը կազմում էր 230,99 մարդ/կմ²։


== Ծանոթագրություններ ==


== Արտաքին հղումներ ==
Բնակավայրերի ամբողջական ցանկը Ուկրաինայի Գերագույն Ռադայի կայքում, www.rada.gov.ua (ուկր.)
2001 թվականի Ուկրաինայի համապետական մարդահամարի արդյունքները, ukrcensus.gov.ua (ուկր.)
Ուկրաինայի բնակավայրերի արբանյակային լուսանկարներ և քարտեզներ, maps.vlasenko.net (ուկր.)
Կանզաս Սիթի Չիֆս

Կանզաս Սիթի Չիֆս (անգլ.՝ Kansas City Chiefs), ամերիկյան ֆուտբոլի պրոֆեսիոնալ ակումբ ԱՄՆ Միսսուրի նահանգի Կանզաս Սիթի քաղաքից, որը հանդես է գալիս Ֆուտբոլի ազգային լիգայում։ Ակումբը հիմնադրվել է 1960 թվականին։


== Անվանում ==
Դալաս Թեքսանս (1960—1962)
Կանզաս Սիթի Չիֆս (1963—ներկա)


== Ձեռքբերումներ ==
Լիգայի առաջնության հաղթողներ (3)

ԱՖԼ առաջնության հաղթողներ (2)
1962, 1966
Սուպերբոլի հաղթողներ (1)
1969 (IV)Կոնֆերենցիայի հաղթողներ (0)
Դիվիզիոնի հաղթողներ (9)

ԱՖԼ արևմուտք․ 1962, 1965, 1966
ԱՖԿ արևմուտք․ 1971, 1993, 1995, 1997, 2003, 2010


== Գրականություն ==
Althaus Bill (2007)։ The Good, The Bad, and The Ugly: Kansas City Chiefs: Heart-Pounding, Jaw-Dropping, and Gut-Wrenching Moments in Kansas City Chiefs History։ Triumph Books։ ISBN 1-57243-928-9 
Gruver Ed (1997)։ The American Football League: A Year-by-year History, 1960–1969։ McFarland Publishing։ ISBN 0-7864-0399-3 
Herb Patrick, Kuhbander Brad, Looney Josh և այլք:, eds. (2008)։ 2008 Kansas City Chiefs Media Guide։ Kansas City Chiefs Football Club, Inc. 
Hoskins Alan (1999)։ Warpaths: The Illustrated History of the Kansas City Chiefs։ Taylor Publishing Company։ ISBN 0-87833-156-5 
Maske Mark (2007)։ War Without Death: A Year of Extreme Competition in Pro Football's NFC East։ Penguin Group։ ISBN 1-59420-141-2 
McKenzie Michael (1997)։ Arrowhead: Home of the Chiefs։ Addax Publishing Group։ ISBN 1-886110-11-5 
Peterson John E. (2003)։ The Kansas City Athletics: A Baseball History, 1954–1967։ McFarland։ ISBN 0-7864-1610-6 
Stallard Mark (2004)։ Kansas City Chiefs Encyclopedia (2nd ed.)։ Sports Publishing, LLC։ ISBN 1-58261-834-8 


== Ծանոթագրություններ ==
(1047) Գեյշա

(1047) Գեյշա (անգլ.՝ Geisha), աստերոիդ աստերոիդների հիմնական գոտում։ Հայտնաբերվել է 1924 թվականի նոյեմբերի 17-ին Կառլ Ռեյնմուտի կողմից Հայդելբերգում։
Միջին հեռավորությունը Արեգակից կազմում է 2,2405 ա. մ., առավելագույնը մոտենում է 1,8086 ա. մ. հեռավորության վրա և հեռանում 2,6724 ա. մ.։ Արեգակի շուրջ մեկ ամբողջական պտույտ է կատարում 1224,94 երկրային օրվա ընթացքում, իր ուղեծրով շարժվելով միջինում 0,293891 աստիճան/օր արագությամբ։ Աստերոիդի ուղեծրի և խավարածրի հարթությունները իրար հետ կազմում են 5,66° անկյուն։
Գեյշա աստերոիդը պատկանում է Ամներիսի աստերոիդների ընտանիքին, որը տեղաբաշխված է հիմնական աստերոիդների գոտում։
Ըստ Տոլենի սպեկտրալ դասակարգման պատկանում է S դասին։


== Տես նաև ==
Աստերոիդների ցանկ
Աստերոիդների սպեկտրալ դասեր
Աստերոիդների ընտանիքներ
Աստերոիդների խմբեր


== Ծանոթագրություններ ==


== Արտաքին հղումներ ==
Շմադել Լուց (2003)։ Փոքր մոլորակների անունների բառարան (5-րդ վերանայված և ընդլայնված հրատարակություն ed.)։ Գերմանիա: Սփրինգեր։ ISBN 978-3-540-00238-3  (անգլ.)
(1047) Գեյշա աստերոիդը Փոքր մոլորակների կենտրոնի կայքում (ուղեծրի տվյալները և դիտարկումները) (անգլ.)
Մեսանա

Մեսանա (հուն․՝ Μέσανα), գյուղ Կիպրոսի Հանրապետության Պաֆոսի շրջանում։ Ըստ 2011 թվականի տվյալների՝ բնակչությունը կազմում է 50 մարդ։ Տեղակայված է Սալամիւ գյուղից 2 կմ դեպի հյուսիս-արևելք։


== Ժողովրդագրություն ==


== Ծանոթագրություններ ==
Ռայթ շրջան (այլ կիրառումներ)

Ռայթ շրջան, կարող է վերաբերել՝

Ռայթ շրջան - ԱՄՆ Այովա նահանգի 99 վարչական միավորներից մեկը
Ռայթ շրջան - ԱՄՆ Մինեսոտա նահանգի 87 վարչական միավորներից մեկը